ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660022868
ขอให้ตีเส้นชะลอความเร็วสีแดง บริเวณทางลงสะพานข้ามคลองบางจาก ถนนพุทธมณฑล สาย 2 แขวงบางแคเหนือ เขตบางแค กรุงเทพมหานคร จุดสังเกตด้านซ้ายมือจะเป็นสถานที่ตั้งของร้านอาหารชื่อ ปีกไม้สายสอง เนื่องจากผู้ร้องแจ้งว่าได้รับความเดือดร้อนมาประมาณ 4-5 ปี เพราะยังไม่ได้รับการแก้ไขปัญหาแบบชัดเจน ซึ่งมีผู้ขับรถจักรยานยนต์มาประลองความเร็วในช่วงเวลาประมาณ 00.00-01.00 น. และผู้ขับรถจักรยานยนต์ลักษณะขับรถย้อนศร ผู้ร้องจึงประสงค์ให้สำนักการจราจรและขนส่ง กรุงเทพมหานคร และศูนย์ก่อสร้างและบูรณะถนน 4 เข้ามาดำเนินการตีเส้นชะลอความเร็วสีแดง เพื่อชะลอความเร็ว ซึ่งผู้ร้องเห็นว่ามีการตีเส้นชะลอความเร็วสีแดงแล้ว แต่เป็นการตีเส้นชะลอความเร็วสีแดงเฉพาะฝั่งเดียว คืออยู่แถวคอสะพานข้ามคลองบางจาก ซ้ายมือจะมีตลาด เป็นการตีเส้นชะลอความเร็วสีแดงเพียงจุดเดียว ส่วนฝั่งตรงข้าม ที่เป็นช่วงทางลงสะพานข้ามคลองบางจาก ที่ด้านซ้ายมือจะเป็นสถานที่ตั้งของร้านอาหารชื่อ ปีกไม้สายสอง ยังไม่มีการตีเส้นชะลอความเร็วสีแดง ซึ่งผู้ร้องเห็นว่าเป็นย่านชุมชน มีประชาชนพลุกพล่าน เกรงว่าอาจจะได้รับอุบัติเหตุ เพราะบ้านทุกบ้านมีเด็กเล็ก ไม่ว่าจะเป็นร้านอาหารหรือสถานีบริการน้ำมัน และบ้านเรือนประชาชน ประกอบกับผู้ร้องประสงค์ให้ตีเส้นชะลอความเร็วสีแดง บริเวณสะพานข้ามคลองบางขี้แก้ง ถนนพุทธมณฑล สาย 2 แขวงบางแคเหนือ เขตบางแค กรุงเทพมหานคร ทั้ง 2 ฝั่งถนน เพื่อชะลอความเร็ว (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata